Τρέισι Λορντς

Η **Τρέισι Λορντς** (*Traci Elizabeth Lords*, πραγματικό όνομα *Nora Louise Kuzma*, 7 Μαΐου 1968) είναι Αμερικανίδα ηθοποιός. Είναι περισσότερο γνωστή για τη σύντομη καριέρα της στο χώρο του πορνό όταν ακόμη ήταν ανήλικη (γύρισε την πρώτη της ταινία και φωτογραφήθηκε γυμνή για το περιοδικό Πέντχαουζ σε ηλικία 15 ετών).

## Τα πρώτα χρόνια
Η Τρέισι γεννήθηκε στο Οχάιο των Η.Π.Α, γονείς της ήταν ο Louis και η Patricia Kuzma. Κατασκεύασε το ψευδώνυμο *Τρέισι Λορντς* συνθέτοντας το όνομα της καλύτερής της φίλης (Τρέισι) και το επώνυμο του αγαπημένου της ηθοποιού (Τζακ Λορντ). Σε ηλικία 12 ετών μαζί με τη μητέρα της και τις τρεις αδελφές της εγκατέλειψαν τον αλκοολικό πατέρα της και εγκαταστάθηκαν στην Καλιφόρνια. Σε ηλικία 15 ετών και ενώ ακόμη φοιτούσε στο γυμνάσιο, έκανε έκτρωση (για την οποία πλήρωσε μόνη της) που ακολουθήθηκε από έναν νευρικό κλονισμό και τη φυγή από το σπίτι. Χρησιμοποιώντας μια πλαστή άδεια οδήγησης και το πιστοποιητικό γέννησης μιας φίλης της, δήλωνε 21 ετών και άρχισε τις γυμνές φωτογραφίσεις (χρησιμοποιώντας αρχικά το όνομα Kristie Elizabeth Nussman). Πολύ σύντομα έγινε μία από τις πιο δημοφιλείς στάρλετ και άρχισε να γυρίζει ταινίες πορνό. Η πρώτη της ταινία ήταν το *[[What Gets Me Hot!]]* και σύντομα ακολούθησε το *[[Those Young Girls]]* και οι δύο γυρισμένες στο πρώτο εξάμηνο του 1984. Η νεανική της εμφάνιση και οι παθιασμένες της ερμηνείες την εκτόξευσαν στις πρώτες θέσεις των προτιμήσεων και γρήγορα έγινε μία από τις πρώτες βασίλισσες του είδους. Μέχρι την ηλικία των 18 είχε εμφανιστεί σε περισσότερες από 100 ταινίες (η ίδια στην αυτοβιογραφία της υποστηρίζει ότι ο πραγματικός αριθμός των ταινιών ήταν 20 και όλες οι υπόλοιπες δημιουργήθηκαν από κομμένες λήψεις και ξαναμονταρισμένο υλικό).

Το 1986 οι ομοσπονδιακές αρχές των Η.Π.Α ανακάλυψαν ότι η Τρέισι ήταν ανήλικη όταν γύριζε τις πορνογραφικές ταινίες και τη συνέλαβαν μαζί με τους ιδιοκτήτες της εταιρείας παραγωγής X-Citement Video και τον ατζέντη της. Η αποκάλυψη αυτή κόστισε εκατομμύρια δολάρια σε εταιρείες, πρακτορεία και περιοδικά που αναγκάστηκαν να αποσύρουν εκατοντάδες χιλιάδες ταινίες και περιοδικά από τα ράφια ώστε να μην τους ασκηθεί δίωξη για διακίνηση παιδικής πορνογραφίας. Η ίδια η Τρέισι δεν κατηγορήθηκε επειδή ακριβώς ως ανήλικη δεν θα μπορούσε να έχει δώσει «νόμιμη συγκατάθεση» για συμμετοχή σε απεικόνιση και εκτέλεση ερωτικής πράξης επί χρήμασι. Οι ατζέντηδες και οι παραγωγοί που αποδέχθηκαν την πλαστή ταυτότητά της διώχθηκαν ποινικά και όλοι όσοι είχαν καθ' οιονδήποτε τρόπο σχέση με τις εν λόγω ταινίες αντιμετώπισαν προβλήματα με το νόμο για πολλά χρόνια.

Η ταινία *[[Traci, I Love You]]* είναι η μοναδική που γύρισε μετά τα 18 της χρόνια και ως εκ τούτου η μοναδική που διατίθεται νόμιμα στις Ηνωμένες Πολιτείες. Είναι επίσης η μοναδική ταινία της οποίας τα δικαιώματα εκμετάλλευσης έχει η ίδια η Τρέισι. Το γεγονός αυτό έχει οδηγήσει στην εικασία ότι ίσως η Τρέισι ήταν αυτή που πληροφόρησε τις αρχές για την παρανομία. Το σκεπτικό είναι ότι περίμενε να γυρίσει μια τουλάχιστον νόμιμη ταινία (της οποίας είχε εξασφαλίσει τα δικαιώματα) αναμένοντας ότι όλες οι υπόλοιπες θα αποσύρονταν και θα επωφελούταν κατ' αυτό τον τρόπο. Γεγονός είναι πως η συγκεκριμένη ταινία, μετά το ξέσπασμα του αρχικού σκανδάλου, έγινε τεράστια εμπορική επιτυχία. Η Τρέισι στην αυτοβιογραφία της αρνείται αυτή την κατηγορία και υποστηρίζει ότι δεν έδωσε ποτέ πληροφορίες στο FBI αλλά ούτε και γνώριζε ποιος γύριζε τις ταινίες ή τα αληθινά τους ονόματα. Σε κάποιες περιοχές της Ευρώπης όπου το όριο ηλικίας για συμμετοχή σε πορνογραφικές ταινίες είναι μικρότερο από τα 18, το φωτογραφικό υλικό και οι ταινίες της πωλούνται ακόμη νόμιμα.

Η ιστορία αυτή ακόμη προκαλεί συζητήσεις και διαφωνίες. Οι εισαγγελείς είχαν δηλώσει ότι η Τρέισι υπήρξε θύμα του κυκλώματος της πορνογραφίας, ότι συμμετείχε στις ταινίες χωρίς τη συγκατάθεσή της και υπό την επήρεια ναρκωτικών ουσιών. Πολλά άτομα του χώρου, όπως οι βετεράνοι πορνοστάρ Ρον Τζέρεμι, Τζίντζερ Λιν και Τομ Μπάιρον, αλλά και πρώην φίλοι της, υποστηρίζουν ότι ουδέποτε την είδαν να παίρνει ναρκωτικά και ότι είχε πλήρη επίγνωση των πράξεών της, έστω και αν ως ανήλικη δεν θα μπορούσε να συναινέσει νόμιμα. Παρόλο που η ίδια επικρίνει τη βιομηχανία του πορνό, εξακολουθεί να χρησιμοποιεί το όνομα που χρησιμοποίησε ως ψευδώνυμο στις ταινίες εκείνες και που την έκανε άλλωστε γνωστή. Η ίδια δήλωσε για αυτό το παράδοξο ότι απλά «δεν προσπαθεί να κρυφτεί από το παρελθόν της».

## Μια νέα αρχή
Αφήνοντας τα χρόνια του πορνό πίσω της, η Τρέισι άρχισε να εμφανίζεται σε μη πορνογραφικές ταινίες, κυρίως βέβαια σε χαμηλού προϋπολογισμού παραγωγές. Μετά τα 18 της σπούδασε υποκριτική στο *Lee Strasberg Theatre Institute* και πρωταγωνίστησε στην ταινία *Not of This Earth*. Στη δεκαετία του 1990 συμμετείχε σε αρκετές ταινίες μεταξύ των οποίων τα φιλμ *[[Blade]]*, *Extramarital*, *Black Mask 2: City of Angels*, *Chump Change* (για το οποίο βραβεύτηκε) και *[[Cry Baby]]* (συμπρωταγωνιστώντας με τον Τζόνι Ντεπ). Εκτός από τον κινηματογράφο, η Τρέισι συμμετείχε και σε πολλές γνωστές τηλεοπτικές σειρές μεταξύ των οποίων τα *[[Παντρεμένοι... με Παιδιά|Παντρεμένοι με παιδιά]]*, *[[Μαγκάιβερ]]*, *Highlander*, *Κρυφές ιστορίες*, *Ηρακλής*, *[[Οικογένεια Γκίλμορ]]*, *[[Will & Grace]]*, *Profiler*, *Roseanne*, *Στη λεωφόρο του Μέλροουζ* και *Είναι ανάμεσά μας*.

Παράλληλα με την υποκριτική η Τρέισι ασχολήθηκε και με το τραγούδι, αρχικά κάνοντας τα φωνητικά για το συγκρότημα Manic Street Preachers και κατόπιν κυκλοφορώντας τις δικές της σόλο δουλειές. Το 2003 δημοσίευσε την αυτοβιογραφία της με τίτλο *Traci Lords: Underneath It All* (ISBN 0-06-050820-5), η οποία έγινε best seller. Την ίδια χρονιά σκηνοθέτησε μια ταινία μικρού μήκους με τίτλο *Sweet Pea* που πραγματεύεται τη ζωή μια έφηβης που αμφισβητεί τα πάντα (Θεό, οικογένεια κ.τ.λ.) μετά το βιασμό από το φίλο της.

## Καριέρα
### Επιλεγμένη φιλμογραφία
* *Έρωτας Σαν Παραμύθι* (*Novel Romance*) (2006) - Max Normane

### Τηλεόραση
* *[[Οικογένεια Γκίλμορ]]* (2003) - Natalie Zimmermann
* *Deathlands* (2003) - Lady Rachel Cawdor
* *They Shoot Divas, Don't They?* (2002) - Mira
* *First Wave* (2000-01) - Jordan Radcliffe 
* *D.R.E.A.M. Team* (1999) - Lena Brant
* *Profiler* (1997-1998) - Sharon Lesher
* *Dead Man's Island* (1996) - Miranda Prescott
* *As Good as Dead* (1995) - Nicole Grace
* *Melrose Place* (1995) - Rikki
* *Dragstrip Girl* (1994) - Blanche
* *The Tommyknockers* (1993) - Nancy Voss
* *Murder in High Places* (1991) - Diane

### Video games
* *True Crime: New York City* (2005) - Cassandra Hartz
* *Ground Control II: Operation Exodus* (2004) - Dr. Alice McNeil
* *Four Horsemen of the Apocalypse* (2004) - Pestilence 
* *Defender* (2002) - Commander Kyoto

### Επιλεγμένες πορνογραφικές ταινίες
* *[[What Gets Me Hot!]]* (1984) - Lannie (η πρώτη της ταινία)
* *A Night of Loving Dangerously* (1984) - Janice
* *[[Talk Dirty To Me Part III]]* (1984) - Mermaid
* *Open Up Tracy* (1984) - Tracy
* *Those Young Girls* (1984) - Traci
* *Black Throat* (1985) - Debbie
* *Electric Blue 28* (1985) - Nikki 
* *Future Voyeur* (1985)
* *The Grafenberg Spot* (1985)
* *Hollywood Heartbreakers* (1985)
* *[[It's My Body]]* (1985) - Maggie
* *Kinky Business* (1985)
* *[[Sister Dearest]]* (1985)
* *New Wave Hookers* (1985) - The Devil 
* *Traci Takes Tokyo (1986)-Traci
* *Beverly Hills Copulator* (1986) - Michelle Leon
* *Traci, I Love You'' (1987) - Traci

## Παραπομπές


## Εξωτερικοί σύνδεσμοι
* Η Τρέισι στην IAFD
* Φιλμογραφία 
* Συνέντευξη στο Nerve.com
* HISTORY of PORNOGRAPHY: Traci Lords
* Η Τρέισι στο Vintage Porn Encyclopedia

Κατηγορία:Φωτομοντέλα
Κατηγορία:Penthouse Pets
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί πορνογραφικών ταινιών